།རྟག་ཏུ་དམ་ཚིག་བསྲུང་བར་བྱ། །ཞེས་བདེ་མཆོག་སྡོམ་འབྱུང་ལས་
གསུངས་པ་ལྟར་འབད་པར་བྱའོ༎
གཉིས་པ་ཉམས་ན་ཕྱིར་བཅོས་པའི་ཐབས་ནི། མཉམ་པར་བཞག་པས་བླ་མ་ལ། །ཅི་འབྱོར་
བ་ཡིས་མཆོད་བྱས་ལ། །གསུམ་ལ་སྐྱབས་འགྲོ་ནས་བརྩམས་ཏེ། །བྱང་ཆུབ་སེམས་སོགས་སྡོམ་
པ་ནི། །གལ་ཏེ་བདག་ལ་ཕན་འདོད་ན། །སྔགས་པས་འབད་དེ་གཟུང་བར་བྱ། །ཞེས་གསུངས་
ཏེ། འབད་ནས་བསྲུངས་ཀྱང་། ཉོན་མོངས་མང་བ་སོགས་ཀྱི་ཉེས་པས་གལ་ཏེ་བླ་མ་ལ་སྨོད་པ་
སོགས་ཀྱི་རྩ་ལྟུང་བྱུང་ན། ནུས་པ་ཅི་ཡོད་ཀྱིས་བླ་མ་ལ་བསྙེན་བཀུར་བྱས་ནས་བཤགས་པ་བྱ་
ཞིང་། དེའི་རྗེས་སུ་སླར་ཡང་དབང་བསྐུར་བ་ཚུལ་བཞིན་དུ་བླངས་ནས་སྡོམ་པ་གསོར་གཞུག་པར་
བྱའོ། །དེ་ཡང་དུས་འཁོར་ལས། རྩ་བའི་ལྟུང་བ་བྱུང་བ་གང་ཞིག་དག་པའི་སླད་དུ་སླར་ཡང་དཀྱིལ་
འཁོར་འདིར་ནི་གཞུག་བྱ་སྟེ། ཞེས་གསུངས་ཤིང་གཞན་ཁུངས་རྣམ་དག་ཤིན་ཏུ་མང་བས་དབང་
བསྐུར་ལ་ངེས་པར་སྟོན་དགོས་ལ། དེ་ཡང་བླ་མ་མཚན་ཉིད་ཚང་བ་ཐག་རིང་བ་སོགས་ཀྱིས་དཀའ་
བར་བྱུང་ན། བདག་འཇུག་གིས་གསོར་ཆུད་པར་དཀྱིལ་མཆོག་རྡོ་རྗེ་ཕྲེང་བ་དང་ཀོ་ས་ལའི་རྒྱན་
ལས་བཤད་དོ། །སྦོམ་པོའི་ལྟུང་བ་ཕྱིར་འཆོས་པའི་ཚུལ་མི་འདྲ་བ་མང་དུ་བཤད་ཀྱང༌། བླ་མའི་ཕྱག་
ལེན་ནི། སྙིང་པོ་རྒྱན་ལས། ལྟུང་སོགས་ཉེས་པ་རིམ་པ་ལས། །དང་པོར་བདག་སེམས་སུན་ཕྱུང་
སྟེ། །ཡུལ་མདུན་སྙན་གསན་ཕབ་ནས་ཀྱང་། །གསུམ་བླང་གསུམ་འགལ་བཤགས་པ་དང་། །ཞེས་
སོགས་ཀྱིས་གང་ཟག་གི་མདུན་དུ་བཤགས་པར་གསུངས་པ་འདི། ངོ་ཚ་ཁྲེལ་ཡོད་སྐྱེ་སླ་བ་དང་།
བཅས་པའི་ཕྲ་རགས་ཀྱི་མཚམས་དམིགས་ཕྱེད་པར་འགྱུར་བ་དང༌། ལྟུང་བ་འབྱུང་བ་ཇེ་ཉུང་འགྲོ་
1 བཀའ་འགྱུར། དཔེ་བསྡུར་མ། དེབ། ༧༨ ཤོག ༨༦༢ ཕྲེང༌། ༡༥
2 བསྟན་འགྱུར། དཔེ་བསྡུར་མ། དེབ། ༢༧ ཤོག ༨༦༣ ཕྲེང༌། ༦

རྡོ་རྗེ་ཐེག་པའི་བསླབ་བྱ་མདོར་བསྡུས། 517
བ་སོགས་ཀྱི་དགོས་པ་ཆེན་པོ་སྣང་བས་འདི་གནད་ཆེ་བར་མཛད་དེ། དེའི་བྱ་ཚུལ་ནི། བཤགས་
ཡུལ་ལ་འདུལ་བ་ནས་བཤད་པ་ལྟར་ལྟུང་བ་མིང་རིགས་མི་མཐུན་པ་སྡོམ་པ་གོང་མ་གཉིས་ལ་
མི་དགོས་པས། སྔགས་ཀྱི་སྡོམ་ལྡན་གང་ཡང་རུང་བ་ཞིག་གི་མདུན་དུ། རྒན་ན་ཕྱག་འཚལ།
གཞོན་ན་སྤྱོད་ལམ་གུས་པས་འདུད་པ་ཙམ་བྱས་ནས་ཐལ་མོ་སྦྱར་ཏེ། ལྟུང་བ་འདི་དང་འདི་བྱུང་
བ་བཤགས་པ་ལ་ཐུགས་གཏད་པར་ཞུ། ཞེས་བརྗོད་ལ། དེ་ནས་དམའ་བའི་ཕྱོགས་སུ་ཐལ་མོ་
སྦྱར་ནས་ཙོག་ཙོག་པུར་འདུག་སྟེ། སློབ་དཔོན་ཡིན་ན་སློབ་དཔོན་དང་། མིན་ན་རིག་པ་འཛིན་པ་
དགོངས་སུ་གསོལ། བདག་མི་བསྐྱོད་རྡོ་རྗེ་ཞེས་བགྱི་བ་ལ་ཇི་སྐད་ཡོངས་སུ་བརྗོད་པའི་ཕམ་གཞི་
ལས་རྡོ་རྗེ་ཐེག་པའི་འདུལ་བ་དང་འགལ་བའི་ནོངས་པ། བླ་མ་ལ་སྨོད་པའམ། བླ་མའི་དྲུང་དུ་རྐང་
པ་བརྐྱངས་ཏེ་འདུག་པ་སོགས་ཀྱི་སྦོམ་པོ་བྱུང་སྟེ། ལྟུང་བ་དེ་རིག་པ་འཛིན་པའི་མདུན་དུ་འཆགས་
ཤིང་མཐོལ་ཏེ་མི་འཆབ་བོ། བཤགས་ཤིང་མཐོལ་བས་བདག་བདེ་བར་གནས་པར་འགྱུར་གྱི། མ་
མཐོལ་ཞིང་མ་བཤགས་ན་བདེ་བར་གནས་པར་མི་འགྱུར་རོ། །ཞེས་ལན་གསུམ་བརྗོད།
དེ་ཡང་ལྟུང་བ་དེ་ལན་དུ་བྱུང་གྲངས་ཀྱིས་ཟིན་ན། བླ་མའི་མདུན་དུ་ལུས་གཅུ་པའི་ལྟུང་
བ་གསུམ་བྱུང་སྟེ་ཞེས་སོགས་གྲངས་བརྗོད་པར་བྱ་ལ། གྲངས་མ་ཟིན་ན། ལྟུང་བ་དེ་དུ་མ་བྱུང་སྟེ་
ཞེས་བརྗོད་པར་བྱ་ཤིང་། རྩ་ལྟུང་གི་ཆར་གཏོགས་པ་དང༌། ཡན་ལག་མ་ཚང་བའི་སྦོམ་པོ་རྣམས་
ལ་ཕམ་པའི་གཞི་ལས་ཞེས་བརྗོད་པ་ཡིན་གྱི། སྦོམ་པོ་བརྒྱད་ལ་སོགས་པའི་ལྟུང་བ་བཤགས་པའི་
ཚེ། ཇི་སྐད་ཡོངས་སུ་བརྗོད་པའི་སྦོམ་པོའི་གཞི་ལས་ཞེས་བརྗོད་པར་བྱའོ། །དེ་ནས་བཤགས་
ཡུལ་གྱིས་ཁྱོད་ཀྱིས་འདི་རྣམས་ཉེས་པར་མཐོང་ངམ། ཞེས་བརྗོད་པར་བྱའོ། །འཆགས་པ་པོས་
མཐོང་ལགས་ཞེས་བརྗོད་པར་བྱའོ། །དེ་ནས་བཤགས་ཡུལ་གྱིས་ཕྱིས་ཀྱང་སྡོམ་པར་བྱེད་དམ་
ཞེས་དྲིས་ལ། འཆགས་པ་པོས། ཆོས་བཞིན་འདུལ་བ་བཞིན་དུ་ཤིན་ཏུ་ལེགས་པར་སྤྱི་བོས་ནོད་
པར་བགྱིའོ། །ཞེས་བརྗོད། དེ་ལྟར་ལན་གསུམ་བྱས་ནས། བཤགས་ཡུལ་གྱིས་ཐབས་ཡིན་ནོ་
ཞེས་དང་། འཆགས་པ་པོས་ལེགས་སོ་ཞེས་ལྡང་བར་བྱའོ། །གཞན་ཡང་ལྟུང་བ་དེ་ཕྱིར་མ་བཅོས་
པར་ལུས་ན་ཞག་འདས་རེ་ཀྱིས་ལོག་པོར་འཕེལ་འགྲོ་བ་ཡིན་པ་ལ། རྡོ་རྗེ་སེམས་དཔའ་བསྒོམས་
ནས་ཡི་གེ་བརྒྱ་པ་ཉེར་གཅིག་རེ་བཟླས་པས་མ་ཆག་ན་འཕེལ་བ་འཆད་པར་སྙིང་པོ་རྒྱན་ལས་

518 མཁས་གྲུབ་རྗེའི་གསུང་འབུམ་བ།
གསུངས་ཤིང་། དམ་ཚིག་རྡོ་རྗེའི་སྒོམ་བཟླས་སོགས་དམ་ཚིག་དང་འགལ་བའི་ཉེས་པ་སྦྱོང་བའི་
ཐབས་དུ་མ་ཞིག་གསུངས་པ་རྣམས་ཤེས་པར་བྱས་ནས། འབད་པས་བསྒྲུབ་པར་བྱའོ། །གསུམ་
པ་བཤད་པ་མཐར་ཕྱིན་པའི་བྱ་བ་ནི། རྡོ་རྗེ་ཐེག་པའི་རྩ་བའི་ལྟུང་བ་ཞེས་བྱ་བ། སློབ་དཔོན་བྷ་བི་
ལྷས་མཛད་པའོ། །ཞེས་བྱ་བའོ།།
གཉིས་པ་སྦོམ་པོའི་ལྟུང་བ་བཤད་པ་ལ། བཤད་པ་ལ་འཇུག་པའི་བྱ་བ་ནི། བླ་མའི་ཞབས་
ཀྱི་པདྨ་ལ། །ཀུན་ནས་དང་བས་ཕྱག་འཚལ་ཏེ། །སྦོམ་པོའི་ལྟུང་བ་རྣམ་པ་བརྒྱད། །རྒྱུད་ལས་
གསུངས་པ་བྲི་བར་བྱ། །ཞེས་སོ། །བཤད་པ་ཉེ་བར་དགོད་པ་ལ་བརྒྱད་ལས། སྦོམ་པོ་དང་པོ་ནི།
ཤེས་རབ་སྟོབས་ཀྱིས་ལེན་པ་དང་། །ཞེས་ཏེ། རིག་མ་དབང་བསྐུར། དམ་ཚིག་དང་སྡོམ་པ་ལ་
བཀོད། སྔགས་ཀྱི་རྒྱུད་ལ་ལེགས་པར་བསླབ་པ་སོགས་ཀྱི་སྒོ་ནས་མ་སྦྱངས་པར་རིག་མར་བསྟན་
པའོ། །སྦོམ་པོ་གཉིས་པ་ནི། དེ་ཡི་བདུད་རྩི་སྟོབས་ཀྱི་ལེན། །ཞེས་གསུངས་ཏེ། རིག་མ་ལ་ལོངས་
སྤྱོད་ཚུལ་རྒྱུད་སྡེ་ལས་བཀག་པ་ལྟར་སྤྱད་པའོ། །སྦོམ་པོ་གསུམ་པ་ནི། སྣོད་མིན་ལ་ནི་མི་གསང་
དང་། །ཞེས་ཏེ། དབང་མ་ཐོབ་པའམ། ཐོབ་ཀྱང་སྔགས་ལ་མི་དད་པ་ལ། སྔགས་ཀྱི་བྲིས་སྐུ་གླེགས་
བམ་རྡོར་དྲིལ་རྒྱན་དྲུག་སོགས་དང༌། ལག་པའི་ཕྱག་རྒྱ་དང་རྐང་སྟབས་སོགས་སྟོན་པའོ༎
སམྦུ་ཊ་ལས། གླེགས་བམ་དང་ནི་བྲིས་སྐུ་ཉིད། །གལ་ཏེ་སྐལ་བ་མེད་མཐོང་ན། །སྐྱེ་བ་
འདིར་ནི་འགྲུབ་མི་འགྱུར། །འཇིག་རྟེན་ཕ་རོལ་སྤྱོད་ཡུལ་མིན། །ཞེས་གསུངས་ཤིང་། བཤད་རྒྱུད་
རྡོ་རྗེ་ཕྲེང་བ་ལས་ཀྱང་ནན་ཆེ་པར་གསུངས་པས། སློངས་མོ་སྤྱོད་པའི་མིག་འཕྲུལ་མཁན་དག་གི་
ངང་ཚུལ་མི་བྱ་བར་གནས་འདི་ལ་བག་ཡོད་པར་བྱའོ། །སྦོམ་པོ་བཞི་པ་ནི། ཚོགས་ཀྱི་ནང་དུ་རྩོད་
པ་དང་། །ཞེས་ཏེ། ཚོགས་འཁོར་དང༌། དཔའ་བོའི་སྟོན་མོ་དང་དཔའ་མོའི་སྟོན་མོ་ཚུལ་བཞིན་བྱེད་
པའི་ཚེ། ཁ་གཤགས་ཅུང་ཟད་དམ། ཐལ་མོ་བརྡེབ་པ་ཙམ་ཡན་ཆད་ཀྱིས་རྩོད་ན་སྦོམ་པོའོ། །དེའི་
ཚེ། སྙིང་པོ་རྒྱན་ལས། བྲེ་མོའི་གཏམ་དང་འདུ་འཛིའི་སེམས། །རྣམ་པ་ཀུན་ཏུ་མི་བྱ་སྟེ། །བྱས་ན་
དམྱལ་སོགས་འབྲས་ཐོབ་འགྱུར། །མཆོད་ཚེ་ཤུང་ན་ངུ་འབོད་དེ། །སྲེད་པས་ཡི་དྭགས་ངེས་པར་
1 བཀའ་འགྱུར། དཔེ་བསྡུར་མ། དེབ། ༧༩ ཤོག ༤༠༠ ཕྲེང་། ༥

རྡོ་རྗེ་ཐེག་པའི་བསླབ་བྱ་མདོར་བསྡུས། 519
འགྱུར། །རང་གི་བསམ་གཏན་བྲལ་གྱུར་ན། །དུད་འགྲོའི་གནས་སུ་ལྟུང་ཕྱིར་དང་།‘།ཞེས་གསུངས་
པས། དེང་སང་ཚོགས་འཁོར་བྱེད་པར་འདོད་པ་འདི་དག་ཕལ་ཆེ་བས། ཚོགས་འཁོར་གྱི་གོ་ཆོད་
ན་ནི་དེ་བས་ཀྱང་ངན་སོང་གི་རྒྱུ་འདི་དག་ཚོགས་གྲལ་དུ་མང་ལ་གྲངས་མེད་པ་ཞིག་གསོག་པ་ལ་
ཇི་མི་སྙམ་པ་ཤ་སྟག་ཏུ་སྣང་ལ་གོ་མ་ཆོད་ན་ནི་དེ་བས་ཀྱང་བསྟན་པ་བཤིག་པའི་ཐབས་མཆོག་ཏུ་
སྣང་བས་ལེགས་པར་སོམས་ཤིག །སྦོམ་པོ་ལྔ་པ་ནི། དད་ལྡན་ལ་གཞན་ཆོས་སྟོན་དང༌། །ཞེས་
ཏེ། སྣོད་ལྡན་གྱི་གང་ཟག་གིས་ཆོས་ཀྱི་དོན་དྲི་བ་ན་ལན་ལོག་པར་ཤེས་བཞིན་དུ་འདེབས་པ་སྟེ།
དཔེར་ན་དོན་དམ་པའི་མཚན་ཉིད་དྲི་བ་ལ་ཀུན་རྫོབ་ཀྱི་མཚན་ཉིད་སྟོན་པ་ལྟ་བུའོ།།
སྦོམ་པོ་དྲུག་པ་ནི། ཉན་ཐོས་ནང་དུ་ཞག་བདུན་གནས། །ཞེས་ཏེ། སྔགས་སུན་འབྱིན་
པའི་ཉན་ཐོས་ཀྱི་ཐེག་པ་པའི་ནང་དུ་ཞག་བདུན་འདས་པས། དེ་དག་འདུལ་བ་སོགས་ཀྱི་དགོས་པ་
ཁྱད་པར་ཅན་མེད་པར་གནས་པའོ། །སྦོམ་པོ་བདུན་པ་ནི། རྫུན་གྱི་རྣལ་འབྱོར་ང་རྒྱལ་བྱེད། །ཅེས་
པ་སྟེ། ལྷ་དང་སྔགས་ཀྱི་དེ་ཉིད་མི་ཤེས་ཀྱང་། །ལྷའི་སྒྲུབ་ཐབས་གཅིག་ཙམ་མམ། བསྐྱེད་རྫོགས་
སུ་མིང་བཏགས་པའི་དམིགས་པ་ཐུན་རེ་ཙམ་བསྒོམ་པ་ལ་བརྟེན་ནས་རྣལ་འབྱོར་པར་ཁས་ཆེ་
བའོ། །སྦོམ་པོ་བརྒྱད་པ་ནི། དད་པ་མེད་ལ་ཆོས་སྟོན་པ། །ཞེས་ཏེ། དབང་མ་ཐོབ་པ་ལ་གསང་
བ་བསྒྲགས་པ་ནི་རྩ་ལྟུང་གི་སྡེ་ཚན་ཡིན་པས། འདིར་དབང་ཐོབ་ཀྱང་སྔགས་ལ་མི་དད་པས་
གསང་བ་སྒྲོགས་པ་སྦོམ་པོའོ། །འདི་རྣམས་སྦོམ་པོའི་ལྟུང་བར་བཤད། །རྩ་ལྟུང་སྦོམ་པོའི་རིམ་
པ་དག །ཆོ་ག་ཡིས་ནི་ཤེས་བྱ་ཞིང༌། །ཉམས་པར་གྱུར་ན་བཤགས་པ་བྱ། །ཞེས་བྱ་བ་ནི་གོ་
སླའོ”། །གསུམ་པ་བཤད་པ་མཐར་ཕྱིན་པའི་བྱ་བ་ནི། རྡོ་རྗེ་ཐེག་པའི་སྦོམ་པོའི་ལྟུང་བ་སློབ་དཔོན་
ཀླུ་སྒྲུབ་ཀྱི་ཞལ་སྔ་ནས་མཛད་པ་རྫོགས་སོ། །ཞེས་བྱ་བའོ།།
གཞན་ཡང་། དམ་ཚིག་དག་དང་མི་ལྡན་པའི། །རིག་མ་བསྟེན་པར་དགའ་བ་
དང་། །ཚོགས་ཀྱི་འཁོར་ལོར་རྩོད་པ་དང་། །སེམས་ཅན་དད་དང་ལྡན་པ་ལ། །དམ་ཆོས་གཞན་དུ་
སྟོན་པ་དང༌། །ཉན་ཐོས་དག་ཏུ་རློམ་བྱེད་པའི། །ནང་དུ་ཞག་བདུན་འདས་པ་དང༌། །སྦྱོར་བ་ལེགས་
1 བསྟན་འགྱུར། དཔེ་བསྡུར་མ། དེབ། ༢༧ ཤོག ༨༧༡ ཕྲེང་། ༩
2 ཞོལ། ཤོག ༧༤ བ ༣ གཙང༌། ཤོག ༥༦ ན ༧ ཞེས་བྱ་བ་ནི། གསུམ་པ་བཤད་པ་

520 མཁས་གྲུབ་རྗེའི་གསུང་འབུམ་བ།
པར་མ་བྱས་པའི། །སྐལ་དམན་གསང་བ་སྟོན་པ་དང༌། །གང་ཞིག་ཕྱག་རྒྱ་མི་མཁས་ལ། །ལུས་
ཀྱི་ཕྱག་རྒྱ་སྟོན་པ་དང་། །བསྙེན་སོགས་དག་པར་མ་བྱས་པར། །དཀྱིལ་འཁོར་ལས་ལ་འཇུག་པ་
དང་། །སྡོམ་པ་གཉིས་ཀྱི་བཅས་པ་ལས། །དགོས་པ་མེད་པར་འདའ་བ་དང་།‘།ཞེས་གསུངས་པ་
རྣམས་ལ། ལཀྵི་ཀ་རས་འགྲེལ་པ་མཛད་ཅིང་། དམ་ཚིག་ཀུན་གྱི་ཆོ་ག་ཀུན་ལས་བཏུས་པ་ལས་
ཀྱང་འབྱུང་སྟེ། འདིའི་གཞན་རྣམས་སྔར་དང་འདྲ་ལ། ཐ་མ་གཉིས་ཀྱི་དང་པོ་ནི། དཀྱིལ་འཁོར་དེའི་
གཙོ་འཁོར་མ་ལུས་པའི་གྲངས་བསྙེན་པ་ཁ་སྐོང་གི་སྦྱིན་སྲེག་དང་བཅས་པ་མ་མཐའ་ཡིན་ཞིང་།
ལྷས་གནང་བ་ཐོབ་པ་སོགས་ནི་རབ་ཡིན་ཏེ། དེ་རྣམས་གང་ཡང་མེད་པར་དཀྱིལ་འཁོར་དེའི་དབང་
བསྐུར་བ་དང་བདག་འཇུག་དང་དེ་ལ་བརྟེན་ནས་རབ་གནས་བྱེད་པ་སོགས་ཏེ། འདི་ནི་བདག་ཉིད་
སུན་འབྱིན་པ་དང་དངོས་གྲུབ་འཕྲོག་པའི་རྒྱུ་ཡིན་པར་རྒྱུད་སྡེ་རྣམས་ལས་མང་དུ་གསུངས་པས།
སློབ་མ་སྡུད་པ་དང་དཀྱིལ་འཁོར་གྱི་གྲངས་མང་བ་ལ་དགའ་བར་མི་བྱའོ། །ཐ་མ་ནི། དཔེར་ན་དགེ་
སློང་རྡོ་རྗེ་འཛིན་པས་སྦྱིན་སྲེག་གི་ཚེ་མེས་རེག་གི་དུས་དྲན་དང་འབྲུ་ལ་རུང་བ་མ་བྱས་པར་བསྲེག་
པ་ལྟ་བུ་སྟེ། དེ་འདྲ་དེ་ལ་སྔགས་ཀྱི་སྦོམ་པོ་དང༌། འདུལ་བའི་ལྟུང་བྱེད་བསྐྱེད་པ་ལྟ་བུ་ལྟུང་བ་གཉིས་
གཉིས་བསྐྱེད་པར་སྟོན་པའོ༎དེ་དག་ནི་བསྲུང་བའི་དམ་ཚིག་རགས་པ་ཙམ་སྨོས་པ་ཡིན་ལ། གཞན་
ཡང་། བཟའ་བཏུང་གང་བྱེད་ཀྱང་ཤ་ལྔ་བདུད་རྩི་ལྔར་བྱིན་གྱིས་བརླབས་ནས་ལྷའི་རྣལ་འབྱོར་གྱིས་
ལོངས་སྤྱོད་པ་དང་། ཚོགས་ཀྱི་འཁོར་ལོ་ཚུལ་དང་མཐུན་པ་དུས་དུས་སུ་བྱེད་པ་སོགས་བཟའ་བའི་
དམ་ཚིག་དང་། བྱིན་གྱིས་བརླབས་པའི་རྡོ་རྗེ་དྲིལ་བུ་ཆག་ཚད་ལྡན་པ་སོགས་རྒྱུན་དུ་འཆའ་བ་མི་
འབྲལ་བའི་དམ་ཚིག་སོགས་ལ་རྟག་ཏུ་བསླབ་པར་བྱའོ༎
རྒྱལ་བའི་གསུང་རབ་ཀུན་གྱི་མཐར་ཐུག་པ། །རྒྱུད་སྡེ་རྒྱ་མཚོའི་དགོངས་པའི་སྙིང་
པོ་ནི། །རྣམ་དག་དམ་ཚིག་སྡོམ་པར་གསུངས་མོད་ཀྱི། །འདི་ན་ཞིང་མང་ལོ་ཐོག་འདོད་པ་
མང་། །དེ་ལྟ་ན་ཡང་སྐལ་ལྡན་འགའ་ཞིག་ལ། །རྒྱལ་བའི་གསུང་དང་མཐུན་པར་སློབ་འདོད་
པའི། །དོན་གཉེར་ཅུང་ཟད་སྐྱེ་བ་སྲིད་སྙམ་ནས། །དང་པོའི་ལས་ཅན་འཇུག་ཕྱིར་ཚུལ་འདི་
སྦྱར། །དེ་ཡི་དགེ་བས་མཐའ་ཡས་འགྲོ་བ་ཀུན། །ཐེག་མཆོག་དགེ་བའི་བཤེས་ཀྱིས་རྗེས་བཟུང་
1 བསྟན་འགྱུར། དཔེ་བསྡུར་མ། དེབ། ༢༧ ཤོག ༦༩༧ ཕྲེང༌། ༡

རྡོ་རྗེ་ཐེག་པའི་བསླབ་བྱ་མདོར་བསྡུས། 521
ནས། །རྣམ་དག་དམ་ཚིག་སྡོམ་པས་རྒྱུད་སྦྱངས་ཏེ། །ལམ་གྱི་མཐར་ཐུག་རིམ་གཉིས་མཐར་
སོན་ཤོག །རྡོ་རྗེ་ཐེག་པའི་རྩ་བ་དང་ཡན་ལག་གི་བསླབ་བྱ་མདོར་བསྡུས་པ་ཙམ་ཞིག་བརྗོད་
པ་འདི་ནི། བདག་གི་བླ་མ་རྗེ་བཙུན་ཙོང་ཁ་པ་ཆེན་པོའི་ཞལ་སྔ་ནས་རྒྱས་པར་མཛད་པ་དག་
གསུང་རབ་བརླིང་ཞིང་། ལུང་དང་སྦྱར་བ་དང་། དགག་སྒྲུབ་ཀྱི་རྣམ་གཞག་མཐའ་ཡས་པས་ལས་
དང་པོ་པ་བློ་དམན་པ་དག་འཇུག་དཀའ་བར་གྱུར་ལ། ཁ་ཅིག་གིས། རྗེ་བླ་མའི་གསུང་རབ་ལས་
བཏུས་ཏེ་མདོར་བསྡུས་པར་བརྗོད་པ་དག་གིས། ལྟུང་བའི་མཚམས་མ་ཟིན་པ་དང་། གལ་ཆེ་
བ་མང་དུ་བོར་བར་མཐོང་ནས། རྗེ་བླ་མ་རྡོ་རྗེ་འཆང་དང་ཐ་མི་དད་པ་དེ་ཉིད་ཀྱི་གསུངས་ལས་
སྐྱེས་པ་མང་དུ་ཐོས་པའི་བཙུན་ལ་དགེ་ལེགས་དཔལ་བཟང་པོས། ལས་དང་པོ་པ་འགའ་ཞིག་ལ་
ཕན་གདགས་པའི་སླད་དུ་ཉེ་བར་སྦྱར་བའོ། །འདིས་ཀྱང་བསྟན་པ་རིན་པོ་ཆེ་སྒོ་ཐམས་ཅད